તેમણે સંવાદદાતાઓને કહ્યું 'ભાજપ બેઇમાનીથી સરકાર બનાવવાનો પ્રયત્ન કરી રહી હતી. તેમના દ્વારા સરકાર બનાવવા માટે કરવામાં આવેલા ચાર પ્રયત્નો નિષ્ફળ રહ્યા. અંતે કોર્ટેની દરમિયાનગિરી બાદ તે દિલ્હી વિધાનસભાને ભંગ કરવા માટે મજબૂર થયા.' આપ નેતાએ દિલ્હી ભાજપના ઉપાધ્યક્ષ શેર સિંહ ડાગરથી સંબંધિત તે સ્ટિંગનો પણ હવાલો આપ્યો હતો જેમાં ડાગર આપના એક ધારાસભ્યને કથિત રીતે ચાર કરોડ રૂપિયાની ઓફર કરતાં બતાવવામાં આવ્યા હતા. આ વીડિયો સામે આવ્યા બાદ ભાજપે ડાગરને કારણ બતાવો નોટીસ પાઠવી હતી.